Diari Oficial de la Generalitat Valenciana


Sumari del DOGV 2088, del 20-08-1993 (1993/828961)

ORDRE de 30 de juny de 1993, de la Conselleria d'Indústria, Comerç i Turisme, per la qual es regula la inspecció periòdica de grues torre desmuntables per a obres.
-------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/06/30/(2)/dof/vci/html**

### Dades del document

Número de DOGV
:   2088

Data del DOGV
:   20-08-1993

Secció del DOGV
:   DISPOSICIONS GENERALS

Número del document
:   1993/828961


Data del document
:   30-06-1993

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 30 de juny de 1993, de la Conselleria d'Indústria, Comerç i Turisme, per la qual es regula la inspecció periòdica de grues-torre desmuntables per a obres.  
El Reial Decret 2291/1985, de 8 de novembre, pel qual s'aprova el Reglament d'Aparells d'Elevació i Manutenció, disposa que aquests aparells se sotmetran a les inspeccions periòdiques que establesquen les Instruccions Tècniques Complementàries (ITC) que el despleguen.  
Per la seua part, l'Acord de 20 de juny de 1988, del Consell de la Generalitat Valenciana, estableix que la inspecció periòdica d'aparells elevadors en l?àmbit territorial de la Comunitat Valenciana la durà a terme Seguridad y Promoción Industrial Valenciana, SA (SEPIVA en avant), com a empresa pública de la Generalitat Valenciana, d'acord amb les directrius i instruccions de la Conselleria d'Indústria, Comer i Turisme.  
Aprovada per Ordre ministerial de 28 de juny de 1988 la Instrucció Tècnica Complementària (ITC) MIE-AEM-2, del Reglament d'Aparells d'Elevació i Manutenció d'aquests, relativa a grues-torre desmuntables per a obres, es fa necessari establir els criteris que permeten un adequat desenvolupament i posada en marxa de les inspeccions periòdiques d'aquestes instal·lacions, segons les especificacions d'aquesta ordre. En virtut d'això,  
ORDENE  
Article primer  
Les inspeccions periòdiques de grues-torre desmuntables per a obres, mogudes mecànicament, destinades a l?elevació i distribució de materials, tant en obres com en altres aplicacions semblants, s'efectuaran per SEPIVA, en els terminis següents:  
1. Grues-torre que compleixen la ITC MIE AEM 2.  
a) Primera inspecció als quatre anys del primer muntatge i posteriorment cada tres anys.  
b) Inspecció anual,  
Quan el temps d'utilització de la grua sobrepasse els límits aconsellables indicats en la norma UNE 58-101-81, part IV «Vida de la grua», és a dir:  
Grup, I: nou anys  
Grup II: deu anys  
Grup III: catorze anys.  
2. Grues-torre desmuntables per a obres la data de fabricació o la importació de les quals siga anterior a l?entrada en vigor de l?Ordre de 28 de juny de 1988, i s'hagen acollit al que disposa l'annex primer de la ITC.MIE.AEM 2  
a) Primera inspecció als tres anys a partir de la inspecció d'adaptació, que figurarà com a primera inspecció periòdica.  
b) Inspecció cada tres anys, fins que el temps d'utilització de la grua sobrepasse els límits aconsellables indicats en la norma UNE 58-101-80, part IV «Vida de la grua» esmentat abans:  
Grup I: nou anys  
Grup II: deu anys  
Grup III catorze anys.  
c) Inspeccions anuals quan se superen els límits senyalats a l'apartat anterior.  
Article segon  
Quan l?última inspecció triennal o quadriennal, de les regulades en l'article anterior, es produesca en la proximitat de la data límit fixada com a vida de la grua, la validesa de la inspecció no podrà sobrepassar un any comptador a partir del compliment de l'edat fixada per a cada grup.  
Article tercer  
1. Les inspeccions periòdiques s'efectuaran en presència activa de l?empresa conservadora, que podrà firmar l'assabentat en l'acta d'inspecció que a l?efecte s'estenga, rebent una còpia d'aquesta. En el moment de la inspecció, l?empresa conservadora tindrà disponible una còpia del contracte de manteniment.  
2. El model oficial de l'acta serà aprovat per la Direcció General d?Indústria i Energia. En ella es farà referència a les comprovacions bàsiques a realitzar, i als defectes de la instal·lació, que seran qualificats segons el que disposa l'art. 5.  
3. SEPIVA farà arribar còpies de l'acta, al titular de l'aparell, al Servei Territorial d?Indústria i Energia corresponent i a l?empresa conservadora en cas de no haver comparegut a la realització de la inspecció.  
Article quart  
1. En l'acta d'inspecció periòdica, es faran constar, a més, les modificacions essencials que s'haguessen realitzat sobre la grua-torre i qualsevol anomalia que es detecte durant la inspecció.  
2. Es consideren modificacions essencials les que afecten els següents extrems:  
- Abast  
- Altura màxima i autoestable  
- Diagrama de càrregues  
- Composicions de l'arbre, ploma o contraploma  
- Cables  
- Masses de llast i contrapès  
- Velocitats  
- Elements de seguretat  
3. S'entén que aquestes modificacions essencials es produeixen respecte a les característiques que figuraven en la fitxa-registre i la seua realització requerirà certificat del fabricant o d'una Entitat d'Inspecció i Control Reglamentari (ENICRE).  
Article cinquè  
1. Es consideren defectes lleus aquells que suposen un simple incompliment formal d'alguna prescripció establerta, sempre que, per la resta, es complesquen totes les especificacions tècniques de seguretat legalment exigibles.  
2. Es considerarà defecte greu l?incompliment d'alguna prescripció tècnica de seguretat, sempre que això no supose un perill imminent per a les persones o els béns.  
3. Es considera defecte molt greu, qualsevol defecte greu que represente un imminent perill per a les persones o béns.  
Article sisè  
1. Quan en la revisió d'un aparell es troben defectes qualificats com molt greus, SEPIVA procedirà a deixar-lo fora de servei, comunicant aquest extrem el mateix dia, al titular de l'aparell i al Servei Territorial d'Indústria i Energia corresponent, mitjançant notificació expressa i individualitzada.  
2. El Servei Territorial dictarà, en el termini més breu possible, resolució motivada confirmant o aixecant la paralització, i el notificarà a les persones interessades.  
3. Per a la posada en servei d'un aparell paralitzat en visita d'inspecció., serà necessària l?emissió d'una nova acta, en que SEPIVA faça constar la subsanació dels defectes trobats, o certificat de l?empresa conservadora que haja procedit a la seua correcció, signat per tècnic competent.  
En aquest últim cas, l'expedient relatiu a la inspecció periòdica de la grua-torre no es considerarà tancat mentre SEPIVA no estenga la corresponent acta de subsanació de defectes, amb la visita prèvia d'inspecció realitzada amb aquest objecte, en un termini màxim de deu dies.  
SEPIVA haurà de trametre aquesta acta al Servei Territorial d'Indústria i Energia corresponent.  
4. Quan la detecció del defecte molt greu s'haja produït en la inspecció de la grua-torre desmuntada, la posada en servei d'aquesta requerirà la presentació de l'acta de subsanació de defectes.  
Article setè  
1. Si de la inspecció periòdica resulten defectes greus, es concedirà en l'acta, al titular de l'aparell, un termini màxim d?1 mes, o fins el següent muntatge de la grua-torre, quan la inspecció s'efectue desmuntada, per a procedir a la seua correcció.  
2. Una vegada subsanats els defectes greus, l?empresa conservadora ho farà constar en certificat signat per tècnic competent, que trametrà al titular, a SEPIVA i al Servei Territorial d?Indústria i Energia corresponent.  
3. Si transcorregut el termini concedit no s'haguessen subsanat els defectes, l?empresa conservadora posarà els fets en coneixement de SEPIVA i del Servei Territorial d?Indústria i Energia corresponent, mitjançant sengles escrits.  
Amb la visita prèvia d'inspecció per a comprovar aquest extrem, SEPIVA deixarà fora de servei l'aparell, i procedirà a continuació com s'indica en l'article 9, anterior.  
Article vuitéè  
1. Els defectes lleus trobats hauran de corregir-se abans de la següent inspecció periòdica o posada en servei de la grua-torre.  
2. La comprovació que els defectes s'han subsanat es farà constar en certificat de l?empresa conservadora que haja procedit a la correcció, signat per tècnic competent.  
Article novè  
Les mesures a què es refereixen els articles 6, 7 i 8 s'adoptaran sense perjudici de les sancions que puguen imposar-se per les infraccions comeses, a l'empara del que disposa la llei d'indústria vigent.  
Article deu  
D'acord amb el que dispose el punt segon de l'Acord del Consell de 20 de juny de 1988 (DOGV de 27.06.88), pel qual s'adscriuen a SEPIVA els serveis d'inspecció periòdica d'aparells elevadors en l'àmbit territorial de la Comunitat Valenciana, les tarifes que hagen d'aplicar-se en les inspeccions periòdiques seran aprovades per aquesta Conselleria, amb l'informe previ de la d'Economia i Hisenda.  
Article onze  
Dades registrals i estadístiques.  
1. Els serveis territorials d?Indústria i Energia duran un registre d'instal·lacions, en què figuren les grues-torre desmuntables per a obres, que es posen en servei, facilitant a SEPIVA les dades necessàries per a la correcta realització de les seues tasques inspectores.  
2. Les dades a què es refereix el punt anterior, es consideraran sense perjudici de les que legalment estan obligats a subministrar fabricants, instal·ladors, conservadors i titulars dels aparells.  
3. SEPIVA facilitarà als serveis territorials d?Indústria i Energia totes les dades registrals i estadístiques de grues-torre desmuntables per a obres, que li siguen sol·licitades.  
DISPOSICIONS FINALS  
Primera  
Les inspeccions periòdiques que es regulen en aquesta ordre seran independents de les revisions a càrrec de les empreses conservadores a què es refereix el punt 10 de l'annex a l?Ordre Ministerial de 28 de juny de 1988, relativa a grues torre desmuntables per a obres.  
Segona  
Es faculta la Direcció General d?Indústria i Energia perquè dicte totes les instruccions que siguen necessàries per a l?efectivitat d'aquesta ordre, que vigirà el dia de la seua publicació al Diari Oficial de la Generalitat Valenciana.  
Tercera  
Amb independència del que disposa aquesta ordre, els serveis territorials d'Indústria i Energia, quan així ho dispose la Direcció General d?Indústria i Energia, podran realitzar les inspeccions periòdiques que se'ls encomane.  
València, 30 de juny de 1993  
El Conseller d'Indústria, Comerç i Turisme,   
ANDRES GARCIA RECHE


Còpia Permalink ELI